|  |
| --- |
| KASBINGIZ O`ZINGIZGA MUNOSIBMI? (PSIXOLOGIK TEST) |
| Bo`ynidan boylangan it ovga yaramas**» degan maqol bor. Chindan ham, majburlab qilingan ish boshqayu istab qilingani boshqa. Inson sevgan kasbi bilan shug`ullangandagina o`sishi, rivojlanishi, biron yangi narsa yaratishi va hayotdan qoniqishi mumkin. Kasbingiz o`zingizga yoqadimi, undan lazzatlanasizmi? Yoki shunchaki majburlikdan bu ishda ishlayapsizmi? Test shuni aniqlashga yordam beradi.**    **1. Hozirgi ish o`rningizda qanchadan beri ishlayapsiz?**    A) 12 oydan ortiq;    B) 3 yildan ortiq;    V) 10 yil (yoki undan ortiq);    G) bir necha oy.    **2. Agar qo`shimcha ta`lim olinsa, ishda muvaffaqiyat qozonish oson kechadi, degan qarashni kasbingiz nuqtai nazaridan kelib chiqib baholang:**    A) Yo`q, siz uchun hozirgacha egallagan ma`lumotingiz etarli;    B) Ha, shunday, chunki karera siz uchun juda muhim;    V) «Qo`shimcha ta`lim shiddat bilan rivojlanayotgan zamonda muvaffaqiyat kaliti».    G) «Hamma odamlar doim yangi bilimlarni o`rganib borishlari kerak».    D) Faqat aniq foyda kelishiga ko`zingiz etsa, qo`shimcha ta`lim olishga kirishishingiz mumkin.    **3. Sizningcha hozirgi kunda sizning mehnatingiz etarlicha qadrlanyaptimi?**    A) «Ha, ammo qancha to`lashsa ham, doim ozlik qilaveradi».    B) «Yo`q, ammo taqqoslash oson emas».    V) «Sarflayotgan kuchimga yarasha haq olyapman, menimcha».    G) «Maoshim katta bo`lmasa-da, kasbimni sevaman».    D) «Menga qancha haq to`lashsa, shunga yarasha ishlayman».    **4. Ishga ketayotganingizdagi ko`pincha qanday kayfiyatda bo`lasiz?**    A) Yurak urishingiz tezlashadi, arterial bosimingiz ortadi, engil ko`ngil aynishi paydo bo`ladi.    B) Hammasi rejadagidek ketayotganiga ishonasiz.    V) Har kuni pensiyagacha qancha qoganini hisoblaysiz.    G) Atrofdagilarga qobiliyatlaringizni namoyish etishga  sabringiz etmaydi, shoshilibgina yo`lga otlanasiz.    D) «Bekor o`tirgandan ko`ra yaxshi-da», degan o`y bilan yo`lga chiqasiz.    **5. O`z professional muammolaringizni uydagilar bilan muhokama qilayotib...**    A) Boshliq haqida hazillarni aytib berasiz.    B) Faqat foydali narsalarni gapirasiz.    V) Uyda umuman ish haqida gaplashmaysiz.    G) Faqat qiziqarli jihatlarga to`xtalasiz.    D) Bu haqda kam gaplashasiz, chunki qiziq emas.    **6. Ta`tildasiz. Ish haqidagi fikrlaringiz…**    A) Umuman ish haqida o`ylamaysiz.    B) Shu paytda diqqinafas idorada ishlab o`tirgan hamkasblaringizni o`ylab shukr qilasiz.    V) Ish haqida ko`p o`ylaysiz va tezroq ta`til tugashini kutasiz.    G) Ko`p o`ylamaysizu, vaqti-vaqti bilan hamkasblaringizni eslab qo`yasiz.    D) Hali ta`til tugashiga ancha borligini o`ylab quvonasiz.    **7. Egallagan kasbingiz haqida bolalikda tasavvurga egamidingiz?**    A) Bu haqda orzu ham qilmagansiz.    B) Doim shu kasbga intilgansiz va orzungiz amalga oshganidan xursandsiz.    V) Biroz hafsalangiz pir bo`lgan.    G) Avval o`ylamagansiz, qaerdadir ishlash kerakligi uchun shu erda ishlayapsiz.    **8. Agar farzandlaringiz ham kasbingizni tanlashsa, siz…**    A) Bu borada ular bilan bahslashmaysiz.    B) Agar ular sizdan yuqoriroq marralarni egallashlariga ko`zingiz etsa, rozi bo`lasiz.    V) Fikridan qaytarishga urinasiz.    G) Bolalaringiz hali juda yosh, shu sababli ularning kasb tanlash muammosi hozircha sizni o`ylantirmaydi;    D) Buni istamaysizu, ammo baribir shu kasbni tanlashsa, tajribangiz va tanish-bilishlaringiz bilan yordam berasiz.    **9. Bolaligingizda kim bo`lishni orzu qilgansiz?**    A) Kosmonavt: yangi sayyoralarga uchib borishni istardingiz.    B) Aktrisa: sizga olqishlar, gullar va mashhurlik yoqadi.    V) O`qituvchi: bolalarga faqat a`lo baholar qo`yishni istardingiz.    G) Model: bu juda qiziq.    D) Shifokor: stetoskop va oq xalatda yurishni yoqtirasiz.    **10. Ishdan so`ng turmush o`rtog`ingiz bilan restoranga borishingiz kerak. Ammo ish tugay deganda boshliq shoshilinch vazifani bajarishni sizga topshirdi…**    A) Eringizga qo`ng`iroq qilib, ziyofatni boshqa kunga ko`chirasiz.    B) Boshliq bilan urishib bo`lsa ham restoranga ketasiz.    V) Tadbirni boshqa kunga qoldirasiz, ammo o`zingizni baxtsiz his etasiz.    G) Ishni birinchi o`ringa qo`yasiz, eringiz sizni tushunishi kerak.    D) Biron bahona topib ishdan qochib qolasiz.    Natijani hisoblang:     |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | | № | 1 | 2 | 3 | 4 | 5 | 6 | 7 | 8 | 9 | 10 | | A | 1 | 0 | 2 | 0 | 2 | 3 | 5 | 5 | 2 | 7 | | B | 2 | 2 | 1 | 4 | 1 | 2 | 3 | 4 | 2 | 5 | | V | 2 | 1 | 1 | 1 | 1 | 1 | 2 | 1 | 2 | 1 | | G | 1 | 4 | 2 | 2 | 2 | 3 | 1 | 2 | 3 | 2 | | D | 0 | 2 | 1 | 1 | 1 | 1 | 0 | 1 | 2 | 11 |     **27—41 ball**    Siz ham maishiy, ham kasbiy vaziyatlarga oson moslashasiz. O`sish va rivojlanish uchun doim imkon qidirasiz. Istalgan ish o`rnida o`zingizni qulay his etasiz, bajarayotgan ishingiz doim sizga qoniqish hissini beradi. Shu sababli birinchi duch kelgan ishga rozi bo`lib ketavermang, qobiliyatlaringizni qadrlang.    **22—26 ball.**Ishingizni yaxshi bajarasiz, ammo baribir undan qoniqmaysiz. Chunki sizning qobiliyatlaringiz hozir bajarayotgan ishingizdan balandroq, ya`ni siz ko`prog`iga qodirsiz. Vaziyatni o`zgartirish uchun biron muvaffaqiyat yordamga kelishi kerak, mayli juda kichik bo`lsa ham, ammo muvaffaqiyat. Shunda kayfiyatingiz ko`tarilib, yanada ilhomlanib ishlaysiz. Yana bir sabab bor: hamkasblaringiz bilan munosabatlaringiz yaxshi emas. Shu masala ustida ishlang, ular sizga halaqit bermasliklari uchun zarur choralarni ko`ring.    **22 ball va undan kam**. Afsuski, ishingiz sizga hech qanday qoniqish bermaydi, vaqtingiz asosan zerikish bilan o`tadi. Bu joyda ishlab o`zingizni namoyon etishingiz va rivojlanishingizga ko`zingiz etmaydi. Maslahatimiz, vaziyatni yaxshilab tahlil qiling, sabablarini aniqlang. O`ylab ko`ring, qaerda ishlasangiz, o`zingizni yaxshiroq namoyon etishingiz mumkin? O`zingizga ishonchingiz butkul so`nmay turib munosib kasb izlab toping. Balki u ham butunlay sizga mos kelmas, ammo har qanday yangi ish qiziqroq-da. U sizda yangi qobiliyatlarni ochishi mumkin. |